दिशिक युग्मक
शक्ति विभाजक (Power dividers) तथा दिशिक युग्मक (directional couplers), पैसिव युक्तियाँ हैं जो प्रायः रेडियो तकनीकी में प्रयुक्त होतीं हैं। शक्ति विभाजक को 'पॉवर स्प्लिटर' भी कहते हैं तथा यही जब उल्टा करके लगाया जाता है तो इसे शक्ति योजक (पॉवर कम्बाइनर) कहते हैं। ये युक्तियाँ किसी संचरण लाइन (ट्रान्समिशन लाइन) में से कुछ निश्चित मात्रा में शक्ति लेकर उसे एक पोर्ट पर उपलब्ध करातीं हैं जिसको किसी दूसरे परिपथ में काम में लिया जाता है। दिशिक युग्मक की यह विशेषता है कि यह केवल एक ही दिशा में जाने वाली शक्ति को युग्मित करता है, दूसरी दिशा में जाने वाली शक्ति को नहीं।